മകനെ മറന്ന് സൂരജ് കൊല്ലം തന്നെമാത്രം നോക്കിനിന്ന മാധ്യമങ്ങളെയും ആള്ക്കൂട്ടത്തെയും നിസ്സംഗ ഭാവത്തോടെയാണ് സൂരജ് നേരിട്ടത്. വിധി കേട്ടപ്പോഴും ഭാവവ്യത്യാസമില്ല. 12.30ന് കോടതി നടപടി തുടങ്ങി. സൂരജിനെ ജഡ്ജി വിളിപ്പിച്ചു. എന്തെങ്കിലും പറയാനുണ്ടോ...? അച്ഛനും അമ്മയുമുണ്ട്. സൂരജ് കൈകൂപ്പി. വീണ്ടും ചോദിച്ചപ്പോള് ഒന്നും പറയാനില്ലെന്ന് മറുപടി. കുറ്റക്കാരനാണെന്ന് കണ്ടെത്തിയതായി കോടതി അറിയിച്ചു. പ്രതിക്കൂട്ടിലേക്ക് സൂരജ് മടങ്ങി. വിട്ടൊഴിയാത്ത നിസ്സംഗഭാവത്തില് ശിക്ഷ സംബന്ധിച്ച വാദംകേട്ടു. തിങ്കളാഴ്ച രാവിലെ മുതല് കനത്തമഴയായിരുന്നു. ഇതിനിടയിലായിരുന്നു അഡീഷണല് സെഷന്സ് കോടതി ആറില് വിധി പ്രസ്താവം. ശക്തമായ പൊലീസ് സന്നാഹം കോടതി പരിസരത്തുണ്ടായിരുന്നു. ഡോഗ് സ്ക്വാഡ് ഉള്പ്പെടെ പരിശോധന നടത്തി. പതിനൊന്നു കഴിഞ്ഞതോടെ ഉത്രയുടെ അച്ഛന് വിജയസേനനും സഹോദരന് വിഷുവും ചില ബന്ധുക്കളുമെത്തി. അമ്മ മണിമേഖലയും ഉത്രയുടെ മകന് ആര്ജവും കോടതിയിലെത്തിയില്ല. റൂറല് പൊലീസ് മേധാവി കെ ബി രവി, അന്വേഷണ ഉദ്യോഗസ്ഥനായിരുന്ന റിട്ട. ക്രൈംബ്രാഞ്ച് ഡിവൈഎസ്പി എ അശോക്, റൂറല് ക്രൈംബ്രാഞ്ച് ഡിവൈഎസ്പി അശോക് കുമാര്, കൊല്ലം എസിപി വിജയകുമാര്, സിറ്റി ഡിസിആര്ബി ഡിവൈഎസ്പി എ പ്രദീപ്കുമാര്, അഞ്ചല് ഫോറസ്റ്റ് ഓഫീസര് ബി ആര് ജയന് തുടങ്ങിയവരും എത്തി. സാക്ഷിയായി വിസ്തരിച്ച വാവ സുരേഷും എത്തിയിരുന്നു. ആശങ്കകളേതുമില്ലാതെ തികഞ്ഞ ആത്മവിശ്വാസത്തോടെയായിരുന്നു വിജയസേനന്. ജില്ലാ ജയിലില്നിന്ന് പകല് 12ന് സൂരജിനെ കോടതിയിലെത്തിച്ചു. കനത്ത സുരക്ഷയില്, മാധ്യമക്കണ്ണുകള്ക്ക് മുന്നിലൂടെ സൂരജിനെ പ്രതിക്കൂട്ടിലേക്ക് കയറ്റിയപ്പോഴും തികഞ്ഞ ശാന്തതയോടെ വിജയസേനന് അവിടെത്തന്നെയിരുന്നു. ഒന്നുപാളി നോക്കുക പോലും ചെയ്തില്ല. നടപടികള് തുടങ്ങി അവസാനിക്കുംവരെ കോടതി മുറിക്കു പുറത്തെ ബെഞ്ചില് തന്നെയിരുന്നു. അപൂര്വങ്ങളില് അത്യപൂര്വമായ കേസില് വധശിക്ഷ തന്നെ വേണമെന്ന് പ്രോസിക്യൂഷനു വേണ്ടി സ്പെഷ്യല് പബ്ലിക് പ്രോസിക്യൂട്ടര് ജി മോഹന്രാജ് ആവശ്യപ്പെട്ടു. പ്രതിയുടെ പ്രായവും മാനസാന്തരപ്പെടാനുള്ള സാഹചര്യവും കണക്കിലെടുക്കണമെന്ന് സൂരജിന്റെ അഭിഭാഷകന് വാദിച്ചു. ശിക്ഷ 13ലേക്ക് മാറ്റി കോടതി പിരിഞ്ഞു. വിജയസേനനും ബന്ധുക്കളും പോയ ശേഷമാണ് സൂരജിനെ പുറത്തിറക്കിയത്. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് ക്രൂരം, പൈശാചികം തുക്കുകയര് നല്കണം ഉത്ര കേസ് ഡയറി ഇനി അക്കാദമിക് ഫയല് പൊലീസിന് ബിഗ് സല്യൂട്ട് ആര്ജവിന്റെ ചിരിയില് വീടുണരുന്നു